Hunt kihutas Rakverest Tartu poole. Meeste tantsupidu. Vat oli üritus! Rahvuslik, võimas - Eesti värk noh. Raisk, kuidas ikka mehed astusid seal - nagu karud! Need ühiste hingamiste värgid on ikka  vohh. Öölaulupeole lähen ka, lubas ta endale hing eestlusest punnis. Kilomeetrid sihtkoha vahel vähenesid jõudsalt, kui mingi tropp koperdas jälle 90-nega ees. Fakk raisk, no ei mõista sõita mõned ikka. Hunt vajutas lapatsit ja tundis kuidas kolmeliitrine Audi võimsalt ettepoole sööstis. Kiire süstimine, filigraanne manööver ja sekundi murdosa hiljem oli ta Siilist möödas ja edukalt vältinud ka laupkokkupõrget vastutuleva autoga. Tahavaatepeeglist paistis veel, kuidas Siil osaliselt teepeenral vuras. Heh,  hea möku, mõtles hunt põlglikult.